open-index/open-wikipedia-markdown huggingface dataset:
แคนซัสซิตีชีฟส์

**แคนซัสซิตีชีฟส์** ทีมอเมริกันฟุตบอลในเอ็นเอฟแอลลีกอเมริกันฟุตบอลระดับชาติของ สหรัฐอเมริกา ตั้งอยู่ในเมืองแคนซัสซิตี รัฐมิสซูรี ก่อตั้งในปี พ.ศ. 2503 (ค.ศ. 1960) ในส่วนของเอนเอฟแอล และได้เข้าร่วมเอ็นเอฟแอล

## ประวัติ
left|thumb|โลโก้ของดัลลัสเท็กซานส์
เริ่มต้นในปี พ.ศ. 2503 (ค.ศ. 1960) ลามาร์ ฮันต์เศรษฐีจากเมืองดัลลัสได้ก่อตั้งทีม**ดัลลัสเท็กซานส์** (ชื่อเดิมของแคนซัสซิตีชีฟส์) ที่เมืองเกิดของตนเองในเมืองดัลลัส รัฐเท็กซัส โดยเล่นภายในการแข่งขันของเอเอฟแอล และได้ใช้สนามค็อตตอนโบวล์ร่วมกับทีมดัลลัส คาวบอย ต่อมาในปี 2506 (ค.ศ. 1963) ลามาร์ ฮันต์ ต้องการหาที่ตั้งใหม่ของทีมเพื่อขยายทีม หลังจากที่เดินทางไปทั่วสหรัฐอเมริกาจึงได้ตกลงย้ายมาที่เมืองแคนซัสซิตี โดยทางผู้ว่าการเมืองเสนอว่าจะซื้อตั๋วอย่างน้อย 3,000 ที่นั่งทุกการแข่งขัน และมากกว่านั้นชาวเมืองมากกว่า 1,000 คน พร้อมใจจะช่วยในการขายตั๋วเข้าชม และได้เปลี่ยนชื่อว่ามาเป็นแคนซัสซิตีชีฟส์ โดยใช้สนามกีฬาของเมือง (Municipal Stadium) 

หลังจากที่ได้เป็นแชมป์เอเอฟซี แคนซัสซิตีชีฟส์ได้เข้าแข่งซูเปอร์โบวล์ครั้งที่ 1 กับทีมกรีนเบย์ แพ็คเกอร์ ในวันที่ 15 มกราคม 2510 (ค.ศ. 1967) ฤดูกาลต่อมาได้เป็นที่กล่าวขานหลังจากชนะทีมชิคาโก แบรส์ ด้วยคะแนนท้วมท้น 66-24 แต้ม และในซูเปอร์โบวล์ครั้งที่ 4 ได้เป็นแชมป์ซูเปอร์โบวล์โดยชนะมินเนโซตา ไวกิงส์ 23-7 เมื่อ2513 (ค.ศ. 1970) 
ในปี 2515 (ค.ศ. 1972) สนามกีฬาแอร์โรว์เฮดได้สร้างเสร็จสมบูรณ์ แคนซัสซิตีชีฟส์ได้ย้ายมาเล่นที่สนามใหม่ แต่ในนัดเปิดสนามได้พ่ายแพ้ให้กับไมอามี ดอลฟินส์ 10-20 แต้ม ภายใต้คนดู 79,829 คน และในช่วงนี้เป็นช่วงตกต่ำของแคนซัสซิตีชีฟส์ ภายหลังจากที่ได้ โจ มอนตานา มาเป็นควอเตอร์แบ็คและมาร์คัส แอลเลนเป็นรันนิงแบ็ค ในปี 2536 (ค.ศ. 1993) ทำให้ชีฟส์กลับคืนมาอีกครั้งหนึ่งและได้เป็นแชมป์เอเอฟซีตะวันตก โดยหลังจากนั้นได้เป็นแชมป์เอเอฟซีตะวันตกอีกหลายครรั้ง โดยครั้งล่าสุดในปี 2546 แคนซัสซิตีชีฟส์ได้เป็นแชมป์เอเอซีตะวันตกเป็นครั้งที่ 8

## สถิติของทีม
* พ.ศ. 2545 (ค.ศ. 2002) : มอร์เทน แอนเดอร์สัน ทำสถิติเตะฟิลด์โกลด์ที่ระยะมากกว่า 50 หลา เกิน 40 ครั้ง
* พ.ศ. 2545: เทรนต์ กรีน ทำสถิติขว้างลูกระยะ 99 หลาเสมอกับสถิติเก่า
* 21 ตุลาคม พ.ศ. 2548 (ค.ศ. 2005) : ชีฟส์เป็นทีมเดียวในเอ็นเอฟแอลที่เล่มนอกบ้านทันทีภายหลังจากลงเครื่องบิน เนื่องจากการพยากรณ์ของพายุเฮอริเคนวิลมา ทำให้การแข่งขันต้องเลื่อนจากปกติแข่งวันอาทิตย์ มาเป็นแข่งวันศุกร์ ซึ่งเป็นวันเดินทาง อย่างไรก็ตามชีฟส์ชนะดอลฟินส์ 30-20

## แหล่งข้อมูลอื่น
* เว็บไซต์อย่างเป็นทางการ
* ประวัติของชีฟส์ 

หมวดหมู่:ทีมอเมริกันฟุตบอลในสหรัฐอเมริกา
หมวดหมู่:ทีมของเนชันแนลฟุตบอลลีก
หมวดหมู่:รัฐมิสซูรี
หมวดหมู่:สโมสรกีฬาที่ก่อตั้งในปี พ.ศ. 2503
หมวดหมู่:เอ็นเอฟแอล
บูมีทาไนด์

** บูมีทาไนด์ ** () เป็นยารูพไดยูริติกของกลุ่มซัลฟามิลที่ใช้รักษาโรคหัวใจล้มเหลว ใช้ในคนไข้ที่ดื้อยาฟูโรซีไมด์  

## ข้อแตกต่างระหว่างบูมีทาไนด์กับฟูโรซา
# บูมีทาไนด์ออกฤทธิ์แรงกว่าฟูโรซีไมด์ 40 เท่า
# บูมีทาไนด์ดูดซึมดีกว่ากว่าฟูโรซีไมด์ประมาณ 2 เท่า

## อ้างอิง

หมวดหมู่:ยา
ท่ากายี

**ท่ากายี** ท่าน้ำทำเลค้าขาย อยู่ทางด้านตะวันตกของกรุงศรีอยุธยา เป็นที่พวกแขกเทศชาวเปอร์เซียตั้งบ้านเรือนอยู่ เรียกในสมัยนั้นว่า "กาญี"

คำนี้เป็นศัพท์เปอร์เซีย คงจะเพี้ยนมาจากคำ อากอ (Aqa) ซึ่งแปลว่า หัวหน้า ส่วน ยี (ตามอักษรเทียบเป็น ญี) นั้น เติมเข้าเพื่อแสดงคารวะ เช่น ครับ หรือใต้ท้าว คำนี้ยังเป็นนามสกุล อากายี ของพวกเจ้าเซ็นตระกูลหนึ่ง

หมวดหมู่:อาณาจักรอยุธยา
อะมิโลไรด์

**อะมิโลไรด์** (อังกฤษ:Amiloride) เป็น ยารักษาความดันโลหิตสูงประเภทยาขับปัสสาวะแบบเก็บรักษา โพแทสเซียม 
ถูกอนุมัติใช้เป็นยาครั้งแรกเมื่อปี 1967 กลไกการออกฤทธิ์คือ ยับยั้งการดูดกลับโซเดียมใน ดิสทัล คอนโวลูเตด ทิวบูล 
(distal convoluted tubule) และคอลเล็กติงดักตในไต กลไกนี้ทำให้สูญเสียโซเดียมและ น้ำ
ออกจากร่างกาย แต่ยังคงรักษาโพแทสเซียม ไว้ ด้วยเหตุนี้บางครั้งเราจำเป็นต้องใช้ยาขับปัสสาวะร่วมกัน เช่น เรามักจะใช้อะมิโลไรด์ร่วมกับ
ไทอะไซด์ (thiazide)

## อ้างอิง

หมวดหมู่:กวานิดีน
หมวดหมู่:ยา
หมวดหมู่:ยาหลักขององค์การอนามัยโลก
ภาคตะวันออก (ประเทศไทย)

**ภาคตะวันออก** เป็นภูมิภาคย่อยทางตะวันออกของประเทศไทย เดิมถือเป็นส่วนหนึ่งของภาคกลาง อยู่ติดชายฝั่งอ่าวไทยด้านตะวันออก นับเป็นอีกภูมิภาคหนึ่งที่มีความสำคัญทางเศรษฐกิจ เนื่องจากเป็นแหล่งอุตสาหกรรม ผลไม้ และอัญมณีของประเทศ

## ภูมิศาสตร์
### อาณาเขตติดต่อ
พื้นที่ของภาคตะวันออกมีขอบเขตจรดภูมิภาคต่าง ๆ ดังนี้
* **ทิศเหนือ** จรดภาคกลางและภาคตะวันออกเฉียงเหนือ
* **ทิศตะวันออก** จรดประเทศกัมพูชา
* **ทิศใต้** จรดอ่าวไทย
* **ทิศตะวันตก** จรดอ่าวไทยและภาคกลาง

### ลักษณะภูมิประเทศ
ภาคตะวันออกมีลักษณะภูมิประเทศเป็นที่ราบสูงสลับกับภูเขาลูกเตี้ยมาก  มีชายฝั่งทะเลที่เรียบยาวและโค้งเว้า มีทิวเขาจันทบุรีอยู่ทางด้านชายฝั่งทะเลตะวันออก ทอดตัวไปทางด้านทิศตะวันตก จรดกับทิวเขาบรรทัด ซึ่งเป็นทิวเขาที่เป็นเส้นแบ่งเขตระหว่างประเทศไทยกับประเทศกัมพูชา และมีแม่น้ำสายสำคัญอยู่หลายสาย ที่ไหลลงสู่อ่าวไทยได้แก่ แม่น้ำระยอง แม่น้ำจันทบุรี แม่น้ำประแสร์ แม่น้ำตราด แม่น้ำบางปะกง

## การแบ่งเขตการปกครอง
200px|thumb|right|แผนที่ภาคตะวันออก กำหนดตามสภาพเศรษฐกิจและสังคม โดยคณะกรรมการพัฒนาการเศรษฐกิจและสังคมแห่งชาติ

การแบ่งจังหวัดเป็นภูมิภาคด้วยระบบ 6 ภาค เป็นการแบ่งที่เป็นทางการโดยคณะกรรมการภูมิศาสตร์แห่งชาติ และประกาศใช้โดยราชบัณฑิตยสภา โดยภาคตะวันออกของระบบ 6 ภาคนี้ ประกอบไปด้วยเขตการปกครอง 7 จังหวัด ดังตารางข้างล่าง นอกจากนี้ ยังมีการจัดแบ่งภูมิภาคตามคณะกรรมการพัฒนาการเศรษฐกิจและสังคมแห่งชาติ กำหนดให้ภาคตะวันออกมีทั้งหมด 9 จังหวัด ประกอบด้วย 7 จังหวัดข้างต้น รวมกับจังหวัดนครนายก และ จังหวัดสมุทรปราการ

## สถิติประชากร

### เมืองใหญ่สุด
**รายชื่อเมืองใหญ่ที่สุดในภาคตะวันออก 20 อันดับแรก เรียงตามจำนวนประชากร**

## อ้างอิง

## แหล่งข้อมูลอื่น

*


ตะวันออก
ฤทธิ์มีดสั้น

**มีดบินของลี้น้อย** () เป็นชุดนิยายกำลังภายในเรื่องดังอันดับต้น ๆ ของโก้วเล้ง ที่เน้นอารมณ์ความรู้สึกเป็นแนวหลัก มีปรัญญาชีวิต และคำคมแฝงอยู่มากมาย โดยได้เค้าโครงจากหนังเรื่อง Gunfight at the O.K. Corral (สองสิงห์เมืองเสือ) 

ชุดฤทธิ์มีดสั้นประกอบด้วยตอนย่อย 5 ตอน โดยตามสำนวนแปลของ น.นพรัตน์ จะใช้ชื่อดังนี้
* เซียวลี้ปวยตอ มีดบินไม่พลาดเป้า
* เหยี่ยวทมิฬ
* จอมเสเพลชายแดน
* ขอบฟ้า จันทรา ดาบ
* มีดบินกรีดฟ้า

หากเป็นสำนวนของ ว. ณ เมืองลุง จะใช้ชื่อดังนี้
* **ฤทธิ์มีดสั้น**
* เหยี่ยวเดือนเก้า
* ดาบจอมภพ
* จอมดาบหิมะแดง

ส่วน **มีดบินกรีดฟ้า** มิได้แปลไว้

หมวดหมู่:บันเทิงคดีกำลังภายใน
หมวดหมู่:งานเขียนของโก้วเล้ง
ยาลดไขมันในเส้นเลือด

**ยาลดไขมันในเส้นเลือด** () เป็นกลุ่มของเภสัชภัณฑ์ที่ใช้รักษาไขมันในเส้นเลือดสูงกว่าปกติ (hyperlipidemia) พวกมันถูกเรียกว่า ยาลดไขมัน (**lipid-lowering drugs** ) หรือ (LLD) ตัวอย่างของยาลดไขมันได้แก่
* สแตติน (statin)
* ไฟเบรต (fibrate)
* กรดนิโคตินิก (nicotinic acid)
* ไบล์แอซิดซีเควสแตรนต์ (bile acid sequestrant) (resins)
* ไฟโตรสเตอรอล (Phytosterol) (Cholesterol Absorption Inhibitors)
* CETP อินฮิบิเตอร์ (CETP inhibitors)

หมวดหมู่:ยา
หมวดหมู่:บทความยาที่ต้องการภาพประกอบ
ฟลูวาสแตติน

**ฟลูวาสแตติน**(อังกฤษ:Fluvastatin) (Lescol&reg;, Canef&reg;) เป็นยาในกลุ่มสแตติน ใชรักษา คอเรสเตอรอลสูง และป้องกัน โรคคาร์ดิโอวาสคูลาร์

หมวดหมู่:ยา
หมวดหมู่:กรดคาร์บอกซิลิก
หมวดหมู่:สถานีย่อยเภสัชกรรม
โลวาสแตติน

**โลวาสแตติน**(อังกฤษ:Lovastatin) เป็นยาในกลุ่มสแตติน ใช้รักษา คอเลสเตอรอลสูง และป้องกัน โรคคาร์ดิโอวาสคูลาร์

## ชื่อการค้า(Brand names)
*Mevacor&reg;
*Advicor&reg; (as a combination with niacin)
*Altocor&reg;
*Altoprev&reg;

ลโวาสแตติน
หมวดหมู่:สถานีย่อยเภสัชกรรม
ปราวาสแตติน

**ปราวาสแตติน** () เป็นยาในกลุ่มสแตติน ใช้รักษาคอเรสเตอรอลสูง และป้องกันโรคคาร์ดิโอวาสคูลาร์ สกัดได้จากเชื้อราโนคาร์เดีย ออโตโทฟิกา (Nocardia autotrophica)โดยนักวิจัย Sankyo Pharma Inc. และนำออกจำหน่ายออกญี่ปุ่นโดยบริษัทยา Bristol-Myers Squibb

## ดูเพิ่ม
* อะโทวาสแตติน 
* ฟลูวาสแตติน 
* โลวาสแตติน 
* พิทาวาสแตติน 
* โรสุวาสแตติน 
* ซิมวาสแตติน 
* เซอวิวาสแตติน 
* เมวาสแตติน

หมวดหมู่:ยา
หมวดหมู่:กรดคาร์บอกซิลิก
หมวดหมู่:สถานีย่อยเภสัชกรรม
หมวดหมู่:กรดบีตาไฮดรอกซี
ภาคตะวันตก (ประเทศไทย)

**ภาคตะวันตก** เป็นภูมิภาคหนึ่งของประเทศไทยในระบบการแบ่งแบบ 6 ภูมิภาคตามคณะกรรมการภูมิศาสตร์แห่งชาติ และเป็นภูมิภาคย่อยของภาคกลางของระบบการแบ่งแบบ 4 ภูมิภาค (ซึ่งรวมภาคตะวันออก และภาคตะวันตก) ภาคตะวันตกมีอาณาเขตติดต่อกับประเทศพม่าทางทิศตะวันตก ติดต่อกับภาคเหนือทางทิศเหนือ ติดต่อกับภาคกลางทางทิศตะวันออก และติดต่อกับภาคใต้ทางทิศใต้ ภาคตะวันตกประกอบไปด้วยจังหวัดเพียง 5 จังหวัด แม้ว่าจะจัดรวมอยู่ในภาคตะวันตก แต่ในภูมิภาคนี้ยังมีความหลากหลาย ตามลักษณะทางภูมิศาสตร์ซึ่งแตกต่างกันค่อนข้างมาก โดยจังหวัดที่มีขนาดเศรษฐกิจดีที่สุดในภาคตะวันตก คือ จังหวัดราชบุรี รองลงมา คือ จังหวัดกาญจนบุรี และ จังหวัดประจวบคีรีขันธ์ ตามลำดับ วัดจากจำนวน GDP

## การแบ่งเขตการปกครอง
200px|thumb|right|แผนที่ภาคตะวันตก กำหนดตามสภาพเศรษฐกิจและสังคม โดยคณะกรรมการพัฒนาการเศรษฐกิจและสังคมแห่งชาติ
center|thumb|305x305px|แผนที่แสดงอาณาเขตแต่ละจังหวัดของภาคตะวันตก
การแบ่งภูมิภาคตามราชบัณฑิตยสถาน แบ่งภาคตะวันตกประกอบไปด้วย 5 จังหวัดอย่างเป็นทางการ ตามตารางด้านล่าง นอกจากนี้ ยังมีการจัดแบ่งภูมิภาคตามคณะกรรมการพัฒนาการเศรษฐกิจและสังคมแห่งชาติ ซึ่งเป็นการแบ่งเพื่อวัตถุประสงค์ทางสถิติ และไม่เป็นทางการ ประกอบไปด้วยจังหวัดตามตาราง ยกเว้นจังหวัดตาก และมีจังหวัดสุพรรณบุรี นครปฐม สมุทรสาคร และจังหวัดสมุทรสงครามเพิ่มเข้ามา

### ที่ตั้งและอาณาเขต
* **ทิศเหนือ** มีพื้นที่ติดต่อกับ ภาคเหนือที่ จังหวัดแม่ฮ่องสอน เชียงใหม่ ลำพูน และ ลำปาง จุดที่อยู่ทางเหนือสุดของภาคคือ อำเภอท่าสองยาง จังหวัดตาก
* **ทิศตะวันออก** มีพื้นที่ติดต่อกับ ภาคกลางที่ จังหวัดสุโขทัย กำแพงเพชร นครสวรรค์  อุทัยธานี สุพรรณบุรี นครปฐม สมุทรสาคร  สมุทรสงครามและ อ่าวไทย 
* **ทิศใต้** มีพื้นที่ติดกับภาคใต้ที่ จังหวัดชุมพร จุดที่อยู่ใต้สุดของภาค คือ อำเภอบางสะพานน้อย จังหวัดประจวบคีรีขันธ์
* **ทิศตะวันตก** มีพื้นที่ติดต่อกับรัฐกะเหรี่ยง รัฐมอญ และภาคตะนาวศรี ของประเทศ พม่า จุดที่อยู่ทางตะวันตกสุดของภาคคือ อำเภอท่าสองยาง จังหวัดตาก (เบี่ยงไปทางตะวันตกเฉียงเหนือ และ เป็นจุดเหนือสุดของภาคตะวันตก)

## ประชากรศาสตร์
### อาชีพ
ประชาชนส่วนใหญ่ปลูกพืชไร่ เช่น อ้อย มันสำปะหลัง อุตสาหกรรมการเกษตร อุตสาหกรรมในครัวเรือน อุตสาหกรรมหนัก กลาง เบา มีมากในจังหวัดราชบุรี โดยมีอำเภอบ้านโป่ง เป็นศูนย์กลางอุตสาหกรรมและการพาณิชยกรรมในภาคตะวันตก

### สถิติประชากร

### เมืองใหญ่สุด
**รายชื่อเมืองใหญ่ที่สุดในภาคตะวันตก 20 อันดับแรก เรียงตามจำนวนประชากร**

## อ้างอิง


ตะวันตก
โอนิงิริ

**โอนิงิริ** (), **โอมูซูบิ** () หรือ **นิงิริเมชิ** () คือข้าวปั้นของญี่ปุ่นที่มีลักษณะสามเหลี่ยมหรือวงรี โดยห่อด้วยสาหร่าย (โนริ) โดยในสมัยก่อนโอนิงิริจะมีไส้บ๊วยเค็ม (อูเมโบชิ) ปลาเค็ม (ชาเกะหรือคัตสึโอบูชิ) หรือไส้ที่มีรสชาติเค็มต่าง ๆ โอนิงิริแตกต่างกับซูชิตรงที่ข้าวในซูชิจะมีรสเปรี้ยวจากน้ำส้มสายชูญี่ปุ่น (ซูชิเมชิ) เป็นส่วนผสม

## ประวัติ
โอนิงิริในสมัยก่อนมีลักษณะปั้นเป็นก้อนกลมเพื่อง่ายในการถือและไปกินนอกสถานที่ โดยในยุคก่อนซามูไรสามารถพกพาไปกินได้สะดวกในสนามรบ โดยในยุคเฮอังได้มีการห่อข้าวปั้นในลักษณะเป็นเหลี่ยมขึ้น เพื่อให้ง่ายต่อการวางซ้อนกัน จากยุคคามากูระจนถึงยุคเอโดะ โอนิงิริยังไม่มีการห่อด้วยสาหร่าย โดยปรุงรสด้วยเกลือเป็นหลัก จนกระทั่งยุคเมจิที่เริ่มมีการรู้จักใช้สาหร่ายในอาหารต่าง ๆ

หลังจากที่มีการใช้เครื่องจักรในการห่อข้าวปั้นไม่เป็นผลสำเร็จ เนื่องจากรูปร่างที่ยากต่อการทำ จนกระทั่งในช่วงประมาณคริสต์ทศวรรษ 1980 ได้มีการห่อข้าวปั้นในรูปแบบใหม่คือ ปั้นข้าวปั้นก่อนแล้วค่อยยัดไส้ โดยการห่อข้าวเป็นรูปสามเหลี่ยมและยัดไส้ตามเข้าไปทีหลัง และสุดท้ายปิดรูด้วยสาหร่าย โดยในภายหลังได้มีการพัฒนาบรรจุภัณฑ์ข้าวปั้นและสาหร่ายแยกจากกัน เพื่อป้องกันปัญหาสาหร่ายที่ห่อนั้นเหนียว โดยจะต้องนำสาหร่ายมาพันรอบข้าวปั้นก่อนรับประทาน

## การหาซื้อโอนิงิริ
โอนิงิริสามารถหาซื้อได้ในร้านสะดวกซื้อเกือบทุกร้านในประเทศญี่ปุ่น โดยมีไส้แบบต่าง ๆ โดยจะเห็นได้ว่าโอนิงิริเป็นอาหารกินเล่นที่นิยมมากที่สุดอย่างหนึ่ง โดยในประเทศญี่ปุ่นมีร้านขายโอนิงิริโดยเฉพาะที่เรียกว่า "โอนิงิริยะ" ซึ่งทำโอนิงิริตามสั่ง

ในประเทศไทย จะมีโอนิงิริขายตามร้านอาหารญี่ปุ่น ร้านสะดวกซื้อ และตามซูเปอร์มาร์เก็ตต่าง ๆ บางแห่งได้ดัดแปลงรสชาติเพื่อให้ถูกปากคนไทย

## ไส้ต่าง ๆ
โอนิงิริมีตั้งแต่แบบไม่มีไส้ และแบบมีไส้ต่าง ๆ เช่น ปลา ปลาไหล ชิราโกะ ฟูริกาเกะ ผักดอง กิมจิ โนซาวานะ ยำสาหร่าย สึกูดานิ อูเมโบชิ คานิ มิโซะ เม็นไตโกะ อูนิ โอกากะ ทาราโกะ สลัดไข่กุ้ง สลัดปูอัด ซาบะย่างเกลือ แซลมอนย่างซีอิ๊ว

## ดูเพิ่ม
* บะจ่าง

## อ้างอิง

## แหล่งข้อมูลอื่น
* 

หมวดหมู่:อาหารจากข้าวของญี่ปุ่น
หมวดหมู่:คำศัพท์เกี่ยวกับอาหารญี่ปุ่น
อะโทวาสแตติน

**อะโทวาสแตติน** (atorvastatin) เป็นยาในกลุ่มสแตตินใช้สำหรับลดคอเลสเตอรอลและป้องกันโรคคาร์ดิโอวาสคูลาร์ อะโทวาสแตตินมีฤทธิ์ยับยั้งเรต-ดีเทอร์มินิงเอ็นไซม์ซึ่งทำหน้าที่สังเคราะห์คอเลสเตอรอลในตับ  มันมีผลลดแอลดีแอล คอเลสเตอรอลซึ่งเป็นคอเลสเตอรอลชนิดดีด้วย   ต่างจากซิมวาสแตติน และ ปราวาสแตติน อะโทวาสแตตินเป็นสารประกอบที่สังเคราะห์ 100 %

อะโทวาสแตติน ผลิตและจำหน่ายโดย บริษัทยา ไฟเซอร์ ในชื่อการค้าว่า **ลิปิเตอร์** (Lipitor) เป็นยาที่ขายดี ที่สุดในโลก โดยในปี 2547 มียอดขายประมาณ  440,000 ล้านบาท

## รูปแบบยาที่มี
อะโทวาสแตติน มีจำหน่ายในชื่อทางการค้าว่า ลิปิเตอร์ เป็นยาเม็ดขนาด 10, 20, 40 หรือ 80 มก  ลักษณะยาเป็นเม็ดเคลือบฟิล์มสีขาวรูปไข่

## กลไกการออกฤทธิ์
อะโทวาสแตติน เป็น ตัวยับยั้ง ของเอ็นไซม์ เอชเอ็มจี-โคเอ รีดักเทส(HMG-CoA reductase)  เอ็นไซม์ตัวนี้ทำหน้าที่เร่งปฏิกิริยารีดักชั่นของ  3-ไฮดรอกซี่-3-เมตทิลกลูตาริล-โคเอ็นไซม์ เอ (3-hydroxy-3-methylglutaryl-coenzyme A) ให้กลายเป็  มีวาโลเนต (mevalonate) ในกระบวนการสังเคราะห์ คอเลสเตอรอลในตับ 

## อ้างอิง
# Maggon, Krishan. "Best-selling human medicines 2002-2004 (editorial) ". 2005. Drug Discovery Today, 10 (11) :739-742.
# Lipitor: Prescribing Information.  (2004) Pfizer Ireland Pharmaceuticals. 

## แหล่งข้อมูลอื่น
* เว็บไซต์บริษัทยา (lipitor.com)
* ข้อมูลลิปิเตอร์ 

หมวดหมู่:ยา
หมวดหมู่:สถานีย่อยเภสัชกรรม
ซิมวาสแตติน

**ซิมวาสแตติน** () มีชื่อทางการค้าว่า **Zocor** และอื่น ๆ เป็นหนึ่งในสแตติน (ประเภทหนึ่งของยาลดไขมัน) ที่ใช้ร่วมกับการออกกำลังกาย ไดเอต และลดน้ำหนัก เพื่อลดระดับไขมันสูง และยังใช้เป็นยาลดความเสี่ยงต่อผู้ที่มีปัญหาเรื่องหัวใจในกรณีที่ร้ายแรง

ผลข้างเคียงทั่วไปได้แก่ท้องผูก, ปวดหัว และคลื่นไส้ ผลข้างเคียงร้ายแรงอาจรวมถึงภาวะกล้ามเนื้อสลาย, ปัญหาที่ตับ และระดับน้ำตาลในเลือดเพิ่มขึ้น ผู้ที่มีอาการที่ไตควรบริโภคในระดับน้อย มีหลักฐานว่ายานี้จะทำอันตรายต่อเด็กทารกในช่วงตั้งครรภ์ และผู้ที่เลี้ยงลูกด้วยนมไม่ควรใช้ยาชนิดนี้

ซิมวาสแตตินผลิตจากเห็ดรา *[[Aspergillus terreus]]* จากนั้นทาง Merck ได้จดสิทธิบัตรใน ค.ศ. 1980 และเริ่มใช้งานทางการแพทย์ใน ค.ศ. 1992 ซิมวาสแตตินมีให้ใช้เป็นยาสามัญ และได้รับการบรรจุลงในรายชื่อยาสำคัญขององค์การอนามัยโลก

## อ้างอิง

## แหล่งข้อมูลอื่น
* 

หมวดหมู่:แอลกอฮอล์ทุติยภูมิ
หมวดหมู่:ยาหลักขององค์การอนามัยโลก
หมวดหมู่:ยา
หมวดหมู่:สถานีย่อยเภสัชกรรม
หมวดหมู่:แลกโทน
หมวดหมู่:เอสเทอร์
เซอริวาสแตติน

**เซอริวาสแตติน** () (ชื่อการค้า: **Baycol**, **Lipobay**) เป็นยาลดระดับไขมันในกระแสเลือดกลุ่มสแตตินที่ได้จากการสังเคราะห์ โดยมีข้อบ่งใช้เพื่อลดระดับคอเลสเตอรอลในเลือดและเพื่อป้องกันการเกิดโรคหัวใจและหลอดเลือด ปัจจุบันเซอริวาสสแตตินถูกถือลิขสิทธิ์การผลิตและจัดจำหน่ายในสหรัฐอเมริกาโดยบริษัทยาที่มีชื่อ เบเย่อร์ เอ.จี.  (Bayer A.G.) ตั้งแต่ช่วงท้ายทศวรรษ 1990 โดยในตลาดของยาลดไขมันในกระแสเลือดชนิดใหม่ในขณะนั้น เซอริวาสแตตินของเบเยอร์นั้นถือเป็นคู่แข่งสำคัญของอะโทวาสแตติน ซึ่งเป็นยากลุ่มเดียวกันจากบริษัทไฟเซอร์ ซึ่งเป็นบริษัทยาที่ประสบความสำเร็จเป็นอย่างมากในวงการตลาดยา ต่อมาในปี ค.ศ. 2001 เบเย่อร์ เอ.จี. ได้ยกเลิกการจำหน่ายและถอนเซอริวาสแตตินออกจากตลาดยาทั่วโลกด้วยความสมัครใจ เนื่องจากพบการเกิดอาการข้างเคียงที่รุนแรง คือ การเสียชีวิตจากโรคกล้ามเนื้อลายสลาย (fatal rhabdomyolysis)

## การศึกษาและเฝ้าระวังติดตามการใช้ยาหลังการวางตลาด
ในระหว่างการศึกษาและเฝ้าระวังติดตามการใช้ยาเซอริวาสแตตินหลังจากยาออกวางจำหน่ายในท้องตลาดแล้ว (post marketing surveillance: PMS) พบรายงานผู้ป่วยจำนวน 52 รายเสียชีวิตขณะอยู่ระหว่างการใช้เซอริวาสแตติน โดยมีสาเหตุหลักมาจากกล้ามเนื้อลายสลายและไตวายเฉียบพลัน ซึ่งเป็นผลกระทบจากการเกิดโรคกล้ามเนื้อลายสลายต่อหนึ่ง  โดยความเสี่ยงต่อการเกิดความผิดปกติดังกล่าวจะเพิ่มมากยิ่งขึ้นในกลุ่มผู้ที่ใช้เซอริวาสแตตินร่วมกับยาลดไขมันในเลือดไฟเบรต โดยเฉพาะเจ็มไฟโบรซิล (Gemfibrozil; ชื่อการค้า Lopid) รวมไปถึงผู้ที่ใช้เซอริวาสแตตินในขนาดสูง (0.8&nbsp;mg/day) ด้วย หลังจากพบรายงานการเกิดความผิดปกติดังกล่าว 18 เดือน บริษัทเบเย่อร์ เอ.จี. ได้พิจารณาเพิ่มข้อห้ามใช้เพิ่มเติมลงบนบรรจุภัณฑ์ของเซอริวาสแตติน โดยห้ามใช้เซอริวาสแตตินร่วมกับเจ็มไฟโบรซิล 

ทั้งนี้ เมื่อเปรียบเทียบอุบัติการณ์การเกิดโรคกล้ามเนื้อลายสลายระหว่างเซอริวาสแตตินกับยาสแตตินชนิดอื่น พบว่า อุบัติการณ์การเกิดความผิดปกติดังกล่าวของผู้ที่ใช้เซอริวาสแตตินสูงกว่าผู้ที่ได้รับสแตตินชนิดอื่นถึง 16-80 เท่า ยิ่งไปกว่านั้น ยังพบผู้ป่วยที่เกิดโรคกล้ามเนื้อลายสลายที่ไม่ก่อให้เกิดการเสียชีวิต (nonfatal rhabdomyolysis) ระหว่างการใช้เซอริวาสแตตินประมาณ 385 คน ซึ่งสูงกว่าสแตตินชนิดอื่น 5-10 เท่า นอกจากนี้แล้วเซอริวาสแตตินยังสามารถเหนี่ยวนำให้เกิดอาการกล้ามเนื้ออ่อนแรง (myopathy) ซึ่งความรุนแรงอาการดังกล่าวมีความสัมพันธ์แบบแปรผันตรงกับขนาดยาที่ผู้ป่วยได้รับ แต่การเกิดอุบัติการณ์ดังกล่าวนั้นถูกเปิดเผยออกมาโดยเบเย่อร์ภายหลังที่บริษัทถูกฟ้องร้องและมีการเปิดเผยเอกสารของบริษัทที่เกี่ยวเนื่องกับประเด็นดังกล่าวแต่ไม่เคยตีพิมพ์ชี้แจงมาก่อน 

## ดูเพิ่ม
* อะโทวาสแตติน
* ฟลูวาสแตติน 
* โลวาสแตติน
* ปราวาสแตติน 
* โรสุวาสแตติน 
* ซิมวาสแตติน 
* เมวาสแตติน 
* พิทาวาสแตติน 

## อ้างอิง

 

หมวดหมู่:ยา
หมวดหมู่:กรดคาร์บอกซิลิก
อุซามะฮ์ อิบน์ ซัยด์

**อุซามะฮ์ อิบน์ ซัยด์** () เป็นมุสลิมและสาวกของนบีมุฮัมมัดที่สำคัญคนหนึ่ง เขาเป็นบุตรของซัยด์ อิบน์ ฮาริษะฮ์ ทาสที่เป็นไทและบุตรบุญธรรมของมุฮัมมัด กับอุมม์ อัยมัน

## ภูมิหลังและชีวิตช่วงต้น
อุซามะฮ์เป็นบุตรของบะเราะกะฮ์ (อุมม์ อัยมัน) ชาวอบิสซีเนีย กับซํยด์ อิบน์ ฮาริษะฮ์ สามีคนที่สองของเธอ พ่อแม่ของเขาแต่งงาน "หลังเข้ารับอิสลาม" และอุซามะฮ์เกิดก่อนการฮิจเราะห์

แม่ของอุซามะฮ์เป็นทาสในบ้านของอับดุลลอฮ์ อิบน์ อับดุลมุฏฏอลิบกับอามินะฮ์ บินต์ วะฮบ์ พ่อแม่ของมุฮัมมัด หลังอามินะฮ์เสียชีวิต เธอจึงกลายเป็นทาสของมุฮัมมัด บะเราะกะฮ์ดูแลมุฮัมมัดและย้ายไปอยู่ในบ้านของอับดุลมุฏฏอลิบ อิบน์ ฮาชิม ปู่ของท่านที่มักกะฮ์ โดยเธอดูแลท่านตั้งแต่วัยเด็ก และหลังจากนั้นในวัยผู้ใหญ่ เมื่อมุฮัมมัดแต่งงานกับเคาะดีญะฮ์ ท่านจัดการปลดปล่อยบะเราะกะฮ์และจัดงานแต่งงานให้แก่เศาะฮาบะฮ์นาม อุบัยด์ อิบน์ ซัยด์ จากบะนูค็อซร็อจญ์ สามีคนแรกของเธอ โดยให้กำเนิดอัยมัน อิบน์ อุบัยด์ ซึ่งทำให้เธอรู้จักกันในชื่อ "อุมม์ อัยมัน" ("มารดาของอัยมัน")

ซัยด์ อิบน์ ฮาริษะฮ์ พ่อของอุซามะฮ์ เป็นเศาะฮาบะฮ์และบุตรบุญธรรมของมุฮัมมัด โดยทั่วไปถือว่าเป็นคนที่สามที่เข้ารับอิสลาม (หลังจากเคาะดีญะฮ์ ภรรยาของท่าน และอะลี ลูกพี่ลูกน้อง) เขาเป็นชาวอาหรับจากเผ่าบะนูกัลบ์สาขา Udhra แห่งนัจญด์ คาบสมุทรอาหรับตอนกลาง ส่วน Suda bint Thaalaba แม่ของซัยด์มาจากเผ่าฏ็อยย์ สาขา Maan

อุซามะฮ์มีความสัมพันธ์ใกล้ชืดกับมุฮัมมัดและร่วมสู้รบกับมุฮัมมัดในยุทธการที่ฮุนัยน์

## การทัพของอุซามะฮ์
การทัพของอุซามะฮ์เป็นการทัพของรัฐเคาะลีฟะฮ์มุสลิมยุคแรกที่นำโดยอุซามะฮ์ อิบน์ ซัยด์ในเดือนมิถุนายน ค.ศ. 632 โดยที่กองทัพมุสลิมบุกเข้าซีเรียของไบแซนไทน์

## ชีวิตช่วงหลัง
หลังมุฮัมมัดเสียชีวิต อุซามะฮ์ตั้งถิ่นฐานที่ Wadi al-Qura ภายหลังย้ายไปมะดีนะฮ์ เขาเสียชีวิตที่ al-Jurf "ในช่วงสิ้นสุดของสมัยมุอาวิยะฮ์" คือ ประมาณ ค.ศ. 680

## อ้างอิง

หมวดหมู่:ชาวอาหรับ
หมวดหมู่:บุคคลในศาสนาอิสลาม
หมวดหมู่:บุคคลจากมักกะฮ์
มหาราชา

**มหาราชา** (महाराजा, Mahārāja) เป็นคำในภาษาสันสกฤต เป็นชื่อเรียกกษัตริย์หรือผู้ปกครอง ที่ได้ทำภารกิจอย่างมากมายช่วยเหลือผู้คนทั้งด้านการรบ การแก้ไขปัญหาภายในประเทศ การรักษาเอกราชของประเทศ คงไว้ด้วยความยุติธรรมอันเป็นแบบอย่างที่ดี ในประเทศหรือเขตการปกครองต่างๆ  จึงได้รับการยกย่องว่าเป็น "มหาราช" เขียนไว้ที่ท้ายชื่อ

หมวดหมู่:ประมุขแห่งรัฐ

หมวดหมู่:นามสกุลอินเดีย
หมวดหมู่:ชื่อบุคคลไทย

หมวดหมู่:บรรดาศักดิ์อินเดีย
หมวดหมู่:ฐานันดรศักดิ์
อะลูมิเนียมไฮดรอกไซด์

**อะลูมิเนียมไฮดรอกไซด์** () Al (OH) 3
เป็นฟอร์มที่เสถียรที่สุดของอะลูมิเนียมในสภาวะปกติ ในธรรมชาติรู้จักกันในชื่อ กิบบ์ไซต์ (gibbsite) มีความสัมพันธ์ใกล้ชิดกับอะลูมิเนียม ออกไซด์ ไฮดรอกไซด์ (aluminium oxide hydroxide-AlO (OH)) , และอะลูมิเนียม ออกไซด์ (aluminium oxide) Al2O3
สารประกอบดังกล่าวทั้งหมดจะเป็นส่วนประกอบหลักของแร่ บอกไซด์ (bauxite)

อะลูมิเนียมไฮดรอกไซด์เป็นยาลดกรดชนิดหนึ่ง

## อ้างอิง

## แหล่งข้อมูลอื่น
* International Chemical Safety Card 0373
* "Some properties of aluminum hydroxide precipitated in the presence of clays", Soil Research Institute, R C Turner, Department of Agriculture, Ottawa
* Effect of ageing on properties of polynuclear hydroxyaluminium cations
* A second species of polynuclear hydroxyaluminium cation, its formation and some of its properties

หมวดหมู่:สารประกอบอนินทรีย์
หมวดหมู่:ไฮดรอกไซด์
ฮไดรอกซได์
หมวดหมู่:ยาลดกรด
สัมประสิทธิ์แคปปาของโคเฮน

**สัมประสิทธิ์แคปปาของโคเฮน** () เป็นค่าสัมประสิทธิ์ตัวชี้วัดทางสถิติ ระหว่างผู้ให้ความเห็นสองฝ่าย ว่ามีความเห็นตรงกันมากหรือน้อยอย่างไร โดยค่าสูงสุดที่เป็นไปได้คือ 1.0 หมายถึงทุกฝ่ายเห็นตรงกันหมด ส่วน 0.0 หมายถึง ไม่มีฝ่ายใดเห็นตรงกันเลย

## แหล่งข้อมูลอื่น
* Cohen's Kappa: Index of Inter-rater Reliability  - อธิบายการหาค่า Cohen's kappa ทีละขั้นตอน
* Computing Cohen's Kappa Value  - เว็บสำหรับช่วยหาค่า Cohen's kappa แบบง่าย ๆ เพียงแค่ใส่ชุดข้อมูลลงไป โปรแกรมก็จะคำนวณให้เราอัตโนมัติ

หมวดหมู่:สถิติศาสตร์
อาหรับ (แก้ความกำกวม)

thumb|250px|กลุ่มประเทศอาหรับ

**อาหรับ** สามารถหมายถึง
* กลุ่มประเทศอาหรับ กลุ่มประเทศ 23 ประเทศจากประเทศโมร็อกโกถึงประเทศโอมาน โดยรวมมีประชากร 300 ล้านคน
* สหรัฐอาหรับเอมิเรตส์ (United Arab Emirates) เป็นประเทศหนึ่งในตะวันออกกลาง ตั้งอยู่ทางทิศตะวันออกเฉียงใต้ของคาบสมุทรอาหรับ
* การรวมตัวในอดีต
** สหสาธารณรัฐอาหรับ (United Arab Republic) สหพันธรัฐระหว่างอียิปต์กับซีเรีย (1958-1961)
** สหรัฐอาหรับ (United Arab States) สมาพันธรัฐระหว่างสหสาธารณรัฐอาหรับกับเยเมนเหนือ (1958-1961)
** สหพันธรัฐอาหรับ (Arab Federation) สมาพันธรัฐระหว่างอิรักกับจอร์แดน (1958)
** สหพันธ์สาธารณรัฐอาหรับ (Federation of Arab Republics) สมาพันธรัฐระหว่างอียิปต์ ซีเรีย และลิเบีย (1972-1977)
** สาธารณรัฐอิสลามอาหรับ (Arab Islamic Republic) ข้อเสนอเพื่อการรวมตัวระหว่างตูนิเซียและลิเบีย (1972)
* ภาษาอาหรับ ภาษาที่ใช้กันในแถบกลุ่มประเทศอาหรับ
* อักษรอาหรับ อักษรที่ใช้เขียนภาษาอาหรับและภาษาอื่น ๆ
* ชาวอาหรับ บุคคลที่อาศัยอยู่ในแถบประเทศอาหรับโดยส่วนมากนับถือศาสนาอิสลามและศาสนาคริสต์

นอกจากนี้ อาหรับ ยังสามารถหมายถึง
* อาหรับ ชื่อรถยนต์ของอังกฤษผลิตในช่วงประมาณ พ.ศ. 2460
* อาหรับ เมืองชื่ออาหรับ ในรัฐแอละแบมา ประเทศสหรัฐอเมริกา
* HMS Arab ชื่อเรือรบ
อเมริกัน

**อเมริกัน** อาจหมายถึง
* ชาวอเมริกัน หมายถึงพลเมืองของประเทศสหรัฐอเมริกาที่อาจจะเกิดในสหรัฐอเมริกาเอง หรือย้ายมาตั้งถิ่นฐานในสหรัฐอเมริกาจากประเทศอื่น ชาวอเมริกันที่สืบเชื้อสายมาจากเชื้อชาติต่างๆ อาจจะระบุตนเองว่าเป็นชาวอเมริกันของชาติพันธุ์ของบรรพบุรุษหรือของประเทศที่มา เช่น ชาวฮังการีอเมริกัน หรือ ชาวยิวอเมริกัน
* อังกฤษอเมริกัน ภาษาอังกฤษในรูปแบบ ไวยากรณ์ และสำเนียงการพูดที่ใช้ในสหรัฐอเมริกา
* ชาวอังกฤษอเมริกัน พลเมืองของประเทศสหรัฐอเมริกาที่ย้ายมาตั้งถิ่นฐานในสหรัฐจากอังกฤษหรือสืบเชื้อสายมาจากชาวอังกฤษ

นอกจากนี้ในความหมายอื่นที่มีคำว่า "อเมริกัน" เป็นส่วนประกอบได้แก่
* ข้าวผัดอเมริกัน อาหารไทยที่มีลักษณะเป็นข้าวผัดรวมกับซอสมะเขือเทศ และมีไส้กรอกกับไก่ทอดประกอบ
* อเมริกันสแตนดาร์ด ชื่อทางการค้าของของอุปกรณ์ในห้องน้ำ
* อเมริกันชีส เนยแข็งในชื่ออเมริกัน
* อเมริกันเอกซ์เพรสส์ บริษัทให้บริการทางการเงิน
* มหาวิทยาลัยอเมริกัน มหาวิทยาลัยใน วอชิงตัน ดี.ซี.
* อเมริกันแอร์ไลน์ สายการบิน
ฮอลแลนด์ (แก้ความกำกวม)

**ฮอลแลนด์** อาจหมายถึง
* ฮอลแลนด์ เป็นภูมิภาคหนึ่งในดินแดนเนเธอร์แลนด์  ปัจจุบันแบ่งเป็นสองจังหวัด คือ ฮอลแลนด์เหนือและฮอลแลนด์ใต้
* อาณาจักรเคานท์แห่งฮอลแลนด์ - อดีตอาณาจักรเคานท์ที่เป็นรัฐในเครือจักรวรรดิโรมันอันศักดิ์สิทธิ์
* เคานท์แห่งฮอลแลนด์ - ประมุขของอาณาจักรเคานท์แห่งฮอลแลนด์ 
* ในภาษาพูด มักใช้ผิดเป็นคำว่า **ฮอลแลนด์** เพื่อหมายถึงประเทศเนเธอร์แลนด์ทั้งหมด 
* ราชอาณาจักรฮอลแลนด์ รัฐหุ่นเชิดที่อยู่ในอาณาบริเวณของประเทศเนเธอร์แลนด์ ในสมัยนโปเลียน (ค.ศ. 1806-1810)
* ภาษาดัตช์ มักจะเข้าใจผิดเรียกเป็นเป็นภาษาฮอลแลนด์
* ฮอลแลนด์ หรือ นิวฮอลแลนด์  - ชื่อเมืองใน สหราชอาณาจักรและสหรัฐอเมริกา
* อุโมงค์ฮอลแลนด์ - อุโมงค์ลอดใต้แม่น้ำฮัดสันที่เชื่อมแมนแฮตตันในนครนิวยอร์กและเจอร์ซีย์ ซิตี้ในรัฐนิวเจอร์ซีย์ในสหรัฐอเมริกา
พุทธธรรม (หนังสือ)

**พุทธธรรม** เป็นหนังสือธรรมะ แต่งโดยสมเด็จพระพุทธโฆษาจารย์ (ประยุทธ์ ปยุตฺโต) แรกเริ่มเดิมทีท่านเขียนเป็นบทความขนาดยาวลงพิมพ์เพื่อเป็นอนุสรณ์แก่พระเจ้าวรวงศ์เธอ กรมหมื่นนราธิปพงศ์ประพันธ์ หรือเรียกสั้น ๆ ว่าพระองค์วรรณ ต่อมาได้ขยายบทความชิ้นนั้นมาเป็นหนังสือขนาดย่อม แล้วมาขยายเป็นฉบับขยายความดังที่ปรากฏในปัจจุบัน

หนังสือ พุทธธรรม เล่มนี้ เป็นหนังสือที่ทรงคุณค่าทางพระพุทธศาสนามากที่สุดเล่มหนึ่ง เพราะประมวลหลักพุทธธรรม หรือกฎของธรรมชาติในแง่มุมต่าง ๆ โดยดึงเอาคำอธิบายจากพระไตรปิฎก, อรรถกถา, ฎีกา, อนุฎีกา ฯลฯ เพื่อให้พุทธวจนะแจ่มกระจ่างไว้ครบถ้วนสมบูรณ์มาก เหมาะสำหรับผู้สนใจใฝ่รู้เนื้อหาพระพุทธศาสนาโดยภาพรวมทั้งหมดไว้ประจำบ้าน 

นับเป็นหนึ่งในหนังสือดี 100 เล่มที่คนไทยควรอ่าน นับเป็นหนังสือที่สำคัญเล่มหนึ่งในวงการพุทธศาสนา และได้รับการยกย่องเสมอมา
จนปัจจุบัน

หมวดหมู่:วรรณกรรมศาสนาพุทธ
หมวดหมู่:หนังสือดี 100 เล่มที่คนไทยควรอ่าน
รถไฟฟ้า

**รถไฟฟ้า** อาจหมายถึง

* รถไฟที่ใช้พลังงานหลักจากไฟฟ้าในการขับเคลื่อน โดยทั่วไปมักหมายถึงระบบขนส่งทางรางในเขตเมือง (urban rail transit) เช่น ระบบขนส่งมวลชนเร็ว (rapid transit), รถไฟฟ้ารางเบา (light rail), รถไฟฟ้ารางเดี่ยว (monorail), ระบบขนส่งผู้โดยสารอัตโนมัติ (automated people mover) หรือรถไฟฟ้าชานเมือง (commuter rail)
* รถพลังงานไฟฟ้า รถยนต์ที่ใช้พลังงานหลักจากไฟฟ้า
ลองจิจูด

**ลองจิจูด** () หรือเดิมเรียกว่า **เส้นแวง** แทนด้วยอักษรกรีก λ เป็นพิกัดที่ใช้บอกตำแหน่งบนพื้นโลก โดยวัดไปทางตะวันออกหรือตะวันตกจากเส้นสมมติในแนวเหนือ-ใต้ที่เรียกว่าเส้นเมริเดียนแรก พิกัดที่ใช้คู่กัน คือ ละติจูด

ลองจิจูดมีหน่วยเป็นองศา นับจาก 0 องศาที่เส้นเมริเดียนแรกไปทางตะวันออก +180 องศา และไปทางตะวันตก −180 องศา ลองจิจูดต่างจากละติจูด ตรงที่ละติจูดมีเส้นศูนย์สูตรเป็นเส้นอ้างอิงตามธรรมชาติ ลองจิจูดจึงต้องกำหนดเส้นสมมติขึ้นมาหนึ่งเส้นสำหรับอ้างอิง ใน ค.ศ. 1884 การประชุมเมอริเดียนนานาชาติ (International Meridian Conference) จึงได้กำหนดให้เส้นเวลาที่ผ่านหอดูดาวหลวงกรีนิช เป็นเส้นเมริเดียนปฐม และเป็นลองจิจูด 0 องศา 
หมวดหมู่:การเดินเรือ
หมวดหมู่:ภูมิมาตรศาสตร์
*
เนมสเปซ

**เนมสเปซ** () เป็นชื่อเรียกทางนามธรรมของกลุ่มสิ่งที่บรรจุชื่อ ความหมาย หรือคำศัพท์ ของสิ่งหนึ่งๆ หรือ คนใดคนหนึ่ง 

ตามกฎของเนมสเปซ ชื่อใดๆที่อยู่ในแต่ละเนมสเปซสามารถมีความหมายได้เพียงหนึ่งความหมาย โดยสิ่งที่แตกต่างกันไม่สามารถใช้ชื่อเดียวกันได้ภายในเนมสเปซเดียวกัน ถ้าชื่อเดียวกันอยู่คนละเนมสเปซสามารถหมายถึงของสองสิ่งที่แตกต่างกันได้

ภาษาแต่ละภาษาในโลกเปรียบเสมือนเป็นเนมสเปซหนึ่งๆ ซึ่งคำหนึ่งๆในแต่ละภาษาจะหมายถึงสิ่งของสิ่งๆหนึ่ง ซึ่งเมื่อคำเดียวกันในภาษาที่แตกต่างกันสามารถหมายถึงสิ่งของคนละสิ่งได้ ภาษาที่แตกต่างกันของเนมสเปซนี้รวมไปถึงภาษาถิ่น และ ภาษาโปรแกรมต่างๆ  ตัวอย่างเช่นคำว่า "ไอ" ในภาษาไทย หมายถึง อาการไอ ขณะที่ "ไอ" ในภาษาอังกฤษหมายถึง เรา (ตัวผู้พูด) และ "ไอ" ในภาษาญี่ปุ่นหมายถึง ความรัก หรือ คำว่า "ซาว" ในภาษาไทยกลาง หมายถึงการซาวข้าว ขณะที่ภาษาไทยเหนือ หมายถึง ยี่สิบ

ในทางคอมพิวเตอร์ เนมสเปซ จะเป็นสิ่งแวดล้อมควบคุมตัวบ่งชี้

## ตัวอย่างของเนมสเปซ
* การจำแนกชั้นทางวิทยาศาสตร์
* การจำแนกหมวดหมู่หนังสือ ของดิวอี้ และแอลซี
* ไอพีแอดเดรส
* ดีเอ็นเอส

หมวดหมู่:ชื่อ
อะลี อัรริฎอ

**อะลี อิบน์ มูซา อัรริฎอ** (; 1 มกราคม ค.ศ. 766 - 26 พฤษภาคม ค.ศ. 818) อิมามที่ 8 ของอิสลามนิกายชีอะฮ์ และปรมาจารย์ท่านหนึ่งของอิสลามนิกายศูฟีย์ 

## ประวัติ

เป็นบุตรคนโตของ อิมามมูซา อัลกาซิม บุตรอิมามอัศศอดิก สืบเชื้อสายศาสนทูต มีน้องชายและน้องสาว 36 คน

มีบุตรชายคนเดียวคือ มุฮัมมัด อัตตะกีย์ อิมามที่ 9 

อัรริฎอสิ้นอายุขัยในตูส อิหร่าน สุสานของอัรริฏอในมัชฮัดกลายเป็นสถานที่เยี่ยมเยียนที่ใหญ่ที่สุดแห่งหนึ่งในโลกอิสลาม

## อ้างอิง

หมวดหมู่:เสียชีวิตจากยาพิษ
หมวดหมู่:ชาวอาหรับ
หมวดหมู่:อิมาม
หมวดหมู่:อิมามสิบสอง
สุนทราภรณ์

**สุนทราภรณ์** อาจหมายถึง

* สุนทราภรณ์ วงดนตรี
* เอื้อ สุนทรสนาน ผู้ก่อตั้งวงดนตรีสุนทราภรณ์
* นามแฝงของครูเอื้อเวลาบันทึกเสียง
โพรพาโนลอล

**Propranolol** (อังกฤษ:Propranolol) (**Inderal**&reg;) เป็นบีต้า-บล็อกเกอร์
คือมันจะยับยั้งฤทธิ์ อีพิเนพฟริน (epinephrine) บนทั้ง &beta;1- และ &beta;
2-อะดรีโนรีเซพเตอร์) ยาตัวนี้ใช้รักษาได้หลายโรคเช่น
# ความดันโลหิตสูง (high blood pressure)
# อาการปวดอย่างรุนแรงที่บริเวณหัวใจ (angina)
# ภาวะหัวใจเต้นไม่เป็นจังหวะ (cardiac arrhythmias) 
# การป้องกันโรคอาการปวดศีรษะข้างเดียว (prophylaxis of migraine)
# ควบคุม การสั่นเทาของร่างกาย (tremor) 
# การระงับ ไฮเปอร์ไทรอยดิซึม (hyperthyroidism)
## อาการหัวใจเต้นเร็ว (tachycardia)
## ตัวสั่น (tremor) 

## อ้างอิง

หมวดหมู่:เอมีนทุติยภูมิ
พโรพาโนลอล
หมวดหมู่:แอลกอฮอล์ทุติยภูมิ
หมวดหมู่:อีเทอร์
ประเทศนิการากัว

**นิการากัว** (, ) หรือชื่อทางการคือ **สาธารณรัฐนิการากัว** () เป็นประเทศที่มีพื้นที่มากที่สุดในอเมริกากลาง แต่มีความหนาแน่นของประชากรน้อยที่สุด มีอาณาเขตทางเหนือจรดประเทศฮอนดูรัส ทางใต้จรดประเทศคอสตาริกา ชายฝั่งตะวันตกจรดมหาสมุทรแปซิฟิก ส่วนชายฝั่งตะวันออกจรดทะเลแคริบเบียน ชื่อของประเทศมาจากการสนธิระหว่างคำว่า "นีการาโอ" (Nicarao) เป็นชื่อชนเผ่าพื้นเมืองที่มีประชากรมากที่สุดขณะที่ชาวสเปนมาถึง กับคำว่า "อะกวา" (Agua) ซึ่งเป็นคำในภาษาสเปน แปลว่าน้ำ

## การแบ่งเขตการปกครอง
นิการากัวแบ่งเขตการปกครองออกเป็น 15 จังหวัด () กับ 2 เขตปกครองตนเอง () โดยได้รับแบบอย่างมาจากจากประเทศสเปน

(ชื่อเมืองหลักอยู่ในวงเล็บ)

350px|right

### เมืองที่ใหญ่ที่สุด

## เชิงอรรถ

## อ้างอิง

## แหล่งข้อมูลอื่น

### รัฐบาล
* Chief of State and Cabinet Members
;ข้อมูลทั่วไป
* Nicaragua. *[[The World Factbook]]*. Central Intelligence Agency.
* Nicaragua Corruption Profile from the Business Anti-Corruption Portal
* Nicaragua at *UCB Libraries GovPubs*
* 
* Nicaragua profile from the BBC News
* 
* Maps from WorldAtlas.com
* Nicaraguaportal : Official information of the Honorary Consulate of Nicaragua
* Key Development Forecasts for Nicaragua from International Futures

### อื่น ๆ
* Visit Nicaragua
* Teaching Central America
* The State of the World's Midwifery – Nicaragua Country Profile 


น
หมวดหมู่:รัฐและดินแดนที่ก่อตั้งในปี พ.ศ. 2364
หมวดหมู่:อดีตอาณานิคมของสเปน
น
วิตามิน

**วิตามิน** หรือ **ไวตามิน** () เป็นสารประกอบอินทรีย์ซึ่งเป็นสารอาหารสำคัญที่สิ่งมีชีวิตต้องการในปริมาณเล็กน้อย เรียกสารประกอบเคมีอินทรีย์ (หรือชุดสารประกอบที่สัมพันธ์กัน) ว่า วิตามิน ต่อเมื่อสิ่งมีชีวิตไม่สามารถสังเคราะห์สารนั้นได้ในปริมาณเพียงพอ และต้องได้รับจากอาหาร ฉะนั้น คำว่า "วิตามิน" จึงขึ้นอยู่กับทั้งสภาวะแวดล้อมและสิ่งมีชีวิตหนึ่ง ๆ ตัวอย่างเช่น กรดแอสคอร์บิก (วิตามินซี) ถือเป็นวิตามินสำหรับมนุษย์ แต่ไม่ถือเป็นวิตามินสำหรับสัตว์อื่นส่วนใหญ่ การเสริมวิตามินสำคัญต่อการรักษาปัญหาสุขภาพบางอย่าง แต่มีหลักฐานประโยชน์การใช้ในผู้มีสุขภาพดีน้อย

ตามธรรมเนียม คำว่า วิตามิน ไม่รวมสารอาหารสำคัญอื่น เช่น แร่ธาตุ กรดไขมันจำเป็น หรือกรดอะมิโนจำเป็น (ซึ่งร่างกายต้องการสารเหล่านี้ในปริมาณมากกว่าวิตามินมาก) หรือสารอาหารอื่นอีกมากที่ส่งเสริมสุขภาพแต่ต้องการไม่บ่อย ในปัจจุบัน ระดับสากลรับรองวิตามินอย่างสากลสิบสามชนิด วิตามินจำแนกโดยกัมมันตภาพทางชีวภาพและเคมี ไม่ใช่โครงสร้าง ฉะนั้น วิตามินแต่ละชนิดจึงหมายถึงสารประกอบวิตาเมอร์ (vitamer) ซึ่งล้วนแสดงกัมมันตภาพทางชีวภาพที่สัมพันธ์กับวิตามินหนึ่ง ๆ ชุดสารเคมีดังกล่าวจัดกลุ่มตามชื่อวิตามิน "ระบุทั่วไป" เรียงตามอันดับอักษร เช่น "วิตามินเอ" ซึงรวมสารประกอบเรตินัล เรตินอล และแคโรทีนอยด์ที่ทราบกันอีกสี่ชนิด วิตาเมอร์ตามนิยามสามารถเปลี่ยนเป็นรูปกัมมันต์ของวิตามินในร่างกายได้ และบางครั้งสามารถเปลี่ยนเป็นวิตาเมอร์อีกชนิดหนึ่งได้เช่นกัน

วิตามินมีหน้าที่ทางชีวเคมีหลากหลาย วิตามินบางตัวมีหน้าที่คล้ายฮอร์โมนเป็นตัวควบคุมเมแทบอลิซึมของแร่ธาตุ (เช่น วิตามินดี) บางตัวควบคุมการเจริญและการเปลี่ยนแปลงไปทำหน้าที่เฉพาะของเซลล์และเนื้อเยื่อ เช่น วิตามินเอบางรูป หน้าที่อื่นของวิตามิน เช่น เป็นสารต้านอนุมูลอิสระ (เช่น วิตามินอีและวิตามินซีในบางครั้ง) วิตามินจำนวนมากที่สุด วิตามินบีคอมเพล็กซ์ มีหน้าที่เป็นสารตั้งต้นของโคแฟกเตอร์เอนไซม์ ซึ่งช่วยเอนไซม์ทำงานเป็นตัวเร่งปฏิกิริยาในเมแทบอลิซึม ในบทบาทนี้ วิตามินอาจสัมพันธ์ใกล้ชิดกับเอนไซม์ที่เป็นส่วนหนึ่งของหมู่พรอสเธติก (prosthetic group) ตัวอย่างเช่น ไบโอตินเป็นส่วนของเอนไซม์ที่เกี่ยวข้องกับการสร้างกรดไขมัน วิตามินยังอาจสัมพันธ์ใกล้ชิดน้อยกว่ากับตัวเร่งปฏิกิริยาเอนไซม์ คือ โคเอนไซม์ ซึ่งเป็นโมเลกุลจับได้ซึ่งมีหน้าที่นำหมู่เคมีหรืออิเล็กตรอนระหว่างโมเลกุลต่าง ๆ ตัวอย่างเช่น กรดโฟลิกอาจนำหมู่เมทิล ฟอร์มิล และเมทีลินในเซลล์ แม้ว่าบทบาทเหล่านี้ในการสนับสนุนปฏิกิริยาเอนไซม์-สารตั้งต้นจะเป็นหน้าที่ของวิตามินซึ่งทราบกันดีที่สุด ทว่า หน้าที่อื่นของวิตามินก็สำคัญไม่ยิ่งหย่อนไปกว่ากัน

เมื่อกลางคริสต์ทศวรรษ 1930 มีเม็ดเสริมอาหารวิตามินบีคอมเพลกซ์ที่สกัดจากยีสต์และวิตามินซีกึ่งสังเคราะห์เชิงพาณิชย์วางขายเป็นครั้งแรก ก่อนหน้านั้น วิตามินได้รับจากอาหารเพียงทางเดียว และปกติการเปลี่ยนอาหาร (ตัวอย่างเช่น ที่อาจเกิดขึ้นระหว่างฤดูเพาะปลูกหนึ่ง ๆ) เปลี่ยนชนิดและปริมาณวิตามินที่ได้รับอย่างมาก ทว่า ตั้งแต่กลางคริสต์ศตวรรษที่ 20 เป็นต้นมา มีการผลิตวิตามินเป็นสารเคมีโภคภัณฑ์และมีเป็นผลิตภัณฑ์เสริมอาหารและสารปรุงแต่งวิตามินรวมทั้งกึ่งสังคราะห์และสังเคราะห์ราคาไม่แพงอย่างแพร่หลายมาก

## รายการวิตามิน
วิตามินแต่ละชนิดใช้ในหลายปฏิกิริยา ฉะนั้น ส่วนใหญ่จึงมีหลายหน้าที่

## อ้างอิง

หมวดหมู่:โภชนาการ

หมวดหมู่:สารอาหารจำเป็น
หมวดหมู่:บทความยาที่ต้องการภาพประกอบ
อำเภอเคียนซา

**เคียนซา** เป็นอำเภอตั้งอยู่ในจังหวัดสุราษฎร์ธานี


## ประวัติ
ท้องที่อำเภอเคียนซาเดิมเป็นส่วนหนึ่งของอำเภอบ้านนาสาร ทางราชการได้แบ่งพื้นที่การปกครองอำเภอบ้านนาสาร ออกมาตั้งเป็น **กิ่งอำเภอเคียนซา** ตามประกาศกระทรวงมหาดไทยลงวันที่ 2 ธันวาคม พ.ศ. 2513 โดยมีผลบังคับตั้งแต่วันที่ 15 ธันวาคม ปีเดียวกัน

และต่อมาได้มีพระราชกฤษฎีกายกฐานะกิ่งอำเภอเคียนซา อำเภอบ้านนาสาร ขึ้นเป็น **อำเภอเคียนซา** ตามประกาศกระทรวงมหาดไทยลงวันที่ 20 มีนาคม พ.ศ. 2517 โดยให้มีผลตั้งแต่วันที่ 28 มีนาคม ปีเดียวกัน

* วันที่ 15 ธันวาคม 2513 แยกพื้นที่ตำบลพ่วงพรมคร และตำบลเคียนซา อำเภอบ้านนาสาร มาตั้งเป็น **กิ่งอำเภอเคียนซา** ขึ้นการปกครองกับอำเภอบ้านนาสาร
* วันที่ 30 พฤศจิกายน 2514 จัดตั้งสุขาภิบาลเคียนซา ในท้องที่บางส่วนของตำบลเคียนซา
*วันที่ 2 พฤษภาคม 2515 โอนพื้นที่หมู่ 1 บ้านไสขรบ (ในขณะนั้น) ของตำบลพ่วงพรมคร กิ่งอำเภอเคียนซา อำเภอบ้านนาสาร มาขึ้นกับตำบลอิปัน อำเภอพระแสง
* วันที่ 28 มีนาคม 2517 ยกฐานะกิ่งอำเภอเคียนซา อำเภอบ้านนาสาร เป็น **อำเภอเคียนซา**
* วันที่ 19 สิงหาคม 2523 ตั้งตำบลเขาตอก แยกออกจากตำบลเคียนซา
* วันที่ 12 พฤษภาคม 2524 ตั้งตำบลอรัญคามวารี แยกออกจากตำบลพ่วงพรมคร
* วันที่ 25 กันยายน 2527 ตั้งตำบลบ้านเสด็จ แยกออกจากตำบลเคียนซา
* วันที่ 25 พฤษภาคม 2542 ยกฐานะสุขาภิบาลเคียนซา เป็นเทศบาลตำบลเคียนซา ด้วยผลของกฎหมาย

## ที่ตั้งและอาณาเขต
อำเภอเคียนซาตั้งอยู่ทางทิศใต้ของจังหวัด มีอาณาเขตติดต่อกับเขตการปกครองข้างเคียงดังต่อไปนี้
* **ทิศเหนือ** ติดต่อกับอำเภอคีรีรัฐนิคม อำเภอพุนพิน และอำเภอบ้านนาเดิม
* **ทิศตะวันออก** ติดต่อกับอำเภอบ้านนาสารและอำเภอเวียงสระ
* **ทิศใต้** ติดต่อกับอำเภอพระแสง
* **ทิศตะวันตก** ติดต่อกับอำเภอพนม

## การแบ่งเขตการปกครอง

### การปกครองส่วนภูมิภาค
อำเภอเคียนซาแบ่งพื้นที่การปกครองออกเป็น 5 ตำบล 52 หมู่บ้าน ได้แก่

### การปกครองส่วนท้องถิ่น
ท้องที่อำเภอเคียนซาประกอบด้วยองค์กรปกครองส่วนท้องถิ่น 6 แห่ง ได้แก่
* **เทศบาลตำบลเคียนซา** ครอบคลุมพื้นที่บางส่วนของตำบลเคียนซา
* **เทศบาลตำบลบ้านเสด็จ** ครอบคลุมพื้นที่ตำบลบ้านเสด็จทั้งตำบล
***องค์การบริหารส่วนตำบลเคียนซา** ครอบคลุมพื้นที่ตำบลเคียนซา (เฉพาะนอกเขตเทศบาลตำบลเคียนซา)
* **องค์การบริหารส่วนตำบลพ่วงพรมคร** ครอบคลุมพื้นที่ตำบลพ่วงพรมครทั้งตำบล
* **องค์การบริหารส่วนตำบลเขาตอก** ครอบคลุมพื้นที่ตำบลเขาตอกทั้งตำบล
* **องค์การบริหารส่วนตำบลอรัญคามวารี** ครอบคลุมพื้นที่ตำบลอรัญคามวารีทั้งตำบล

## อุทยานแห่งชาติทางบก
* เขตห้ามล่าสัตว์ป่าหนองทุ่งทอง

## แหล่งข้อมูลอื่น
* สถานีตำรวจภูธรเคียนซา 

## อ้างอิง


เคียนซา
แคลเซียมคาร์บอเนต

**แคลเซียมคาร์บอเนต** () เป็นสารประกอบมีสูตรเคมีคือ CaCO3 

คาร์บอเนต ไม่ละลายในน้ำ แต่สามารถทำปฏิกิริยากับน้ำและ คาร์บอนไดออกไซด์แล้วกลายเป็นแคลเซียมไบคาร์บอเนต (ซึ่งมีสูตรเคมีคือ  Ca (HCO3) 2) แคลเซียมไบคาร์บอเนตละลายในน้ำได้เล็กน้อย

ในธรรมชาติพบในรูปดังนี้:

* อะราโกไนต์ (Aragonite)
* แคลไซต์ (Calcite)
* ปูนขาว (Chalk)
* หินปูน (Limestone)
* หินอ่อน (Marble)
* ทราเวอร์ตีน (Travertine)

เมื่ออยู่ในกระเพาะจะเกิดปฏิกิริยาดังนี้

* CaCO3 + 2HCl →CaCl<sub>2</sub> + H2O + CO2 (gas)

## ยาลดกรดมีดังนี้:
* อะลูมิเนียมไฮดรอกไซด์ (Aluminium hydroxide) (Amphojel®, AlternaGEL®)
* แมกนีเซียมไฮดรอกไซด์ (Magnesium hydroxide) (Phillips’® Milk of Magnesia) 
* อะลูมิเนียมคาร์บอเนต (Aluminium carbonate) gel (Basajel®) 
* **[[แคลเซียมคาร์บอเนต]]** (Calcium carbonate) (Tums®, Titralac®, Calcium Rich Rolaids®)
* โซเดียมไบคาร์บอเนต (Sodium bicarbonate) (Bicarbonate of soda)
* ไฮโดรทัลไซต์ (Hydrotalcite) (Mg6Al2 (CO3) (OH) 16 · 4 (H2O) ; Talcid®)
* อะลูมิเนียมไฮดรอกไซด์*และ* แมกนีเซียมไฮดรอกไซด์(Maalox®, Mylanta®)

## อ้างอิง

## แหล่งข้อมูลอื่น
* 
* 
* ATC codes:  and 
* The British Calcium Carbonate Association – What is calcium carbonate 
* CDC – NIOSH Pocket Guide to Chemical Hazards – Calcium Carbonate

หมวดหมู่:สารประกอบแคลเซียม
หมวดหมู่:คาร์บอเนต
หมวดหมู่:ยาลดกรด
หมวดหมู่:เกลือแร่
โซเดียมไบคาร์บอเนต

**โซเดียมไบคาร์บอเนต** (; ชื่อตาม IUPAC: **โซเดียมไฮโดรเจนคาร์บอเนต**) หรือ **โซดาทำขนม** (baking soda) เป็นสารประกอบที่มีสูตรเคมีคือ NaHCO3 มีเลขอีคือ E500 ลักษณะเป็นผงสีขาว มีรสเค็มคล้ายโซเดียมคาร์บอเนต มีการใช้โซเดียมไบคาร์บอเนตมาตั้งแต่สมัยอียิปต์โบราณ ในรูปของเนตรอน (natron)

## ดูเพิ่ม
* รายชื่อแร่ธาตุ
*
* โซเดียมคาร์บอเนต
* ผงฟู

## อ้างอิง

## บรรณานุกรม

* 

## แหล่งข้อมูลอื่น

* International Chemical Safety Card 1044

หมวดหมู่:สารเคมีในบ้าน
หมวดหมู่:เบส
โซเดียมไบคาร์บอเนต
โซเดียมไบคาร์บอเนต
โซเดียมไบคาร์บอเนต
โซเดียมไบคาร์บอเนต
หมวดหมู่:ยาลดกรด
หมวดหมู่:สารเคมีสำหรับเวชศาสตร์ฉุกเฉิน
พระที่นั่งอภิเศกดุสิต

**พระที่นั่งอภิเศกดุสิต** คือหนึ่งในองค์พระที่นั่งในพระราชวังดุสิต เริ่มก่อสร้างขึ้นใน พ.ศ. 2446 แล้วเสร็จใน พ.ศ.  2447 สร้างหลังพระที่นั่งวิมานเมฆ ประมาณ 2 ปี และ มีการฉลองพระที่นั่งเมื่อวันที่ 16 เมษายน พ.ศ. 2447 (ร.ศ. 123)

## ประวัติ
พระที่นั่งอภิเศกดุสิต เป็นพระที่นั่งองค์แรก ๆ ที่สร้างขึ้นในเขตพระราชวังดุสิต เป็นพระที่นั่งชั้นเดียว ประดับไปด้วยสร้างด้วยไม้เป็นส่วนมาก มีลวดลายฉลุไม้เรียกว่า *ลายบุหงา* มีการประดับกระจกสี และลวดลายปูนปั้นที่หน้าบัน เป็นศิลปะแบบมัวร์ จึงทำให้พระที่นั่งองค์นี้งดงามมาก พระที่นั่งองค์นี้ตั้งอยู่ทางตะวันออกของพระที่นั่งวิมานเมฆ สร้างขึ้นโดยพระราชดำริของพระบาทสมเด็จพระจุลจอมเกล้าเจ้าอยู่หัว หลังจากพระองค์ได้เสด็จกลับมาจากการประพาสยุโรปครั้งที่ 1 เพื่อใช้เป็นท้องพระโรง และสถานที่พระราชทานเลี้ยง สำหรับพระราชวังดุสิต และใช้เป็นสถานที่สำหรับพระบรมวงศานุวงศ์ และข้าราชการ ในงานประจำปีสวนดุสิต 

ต่อมา พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ทรงพระกรุณาโปรดเกล้าฯ พระราชทานพระบรมราชานุญาตให้บูรณะพระที่นั่งองค์นี้ เพื่อเป็นอาคารจัดแสดงงานศิลปหัตถกรรมของสมาชิกมูลนิธิส่งเสริมศิลปาชีพ  และของสะสมในสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง และยังได้เสด็จพระราชดำเนินมาเป็นองค์ประธานเปิดเมื่อ วันที่ 20 มกราคม พ.ศ. 2536 ประชาชนทั่วไปสามารถเข้าชมภายในพระที่นั่งได้ทุกวัน โดยติดต่อที่สถานที่ขายตั๋วเข้าเยี่ยมชมพระที่นั่งวิมานเมฆ สิ่งที่จัดแสดงในนี้ได้แก่ การทอผ้าแบบดั้งเดิมและการแกะสลักไม้ ผ้าไหมมัดหมี่แบบดั้งเดิม และเซรามิก

ปัจจุบันเป็นที่พำนักสถานของ พันเอก(พิเศษ)หญิง คุณหญิงอนุสรา สุขสวัสดิ์วัชราภรณ์

## สถาปัตยกรรม
พระที่นั่งอภิเศกดุสิตเป้นตัวอย่างเรือนขนมปังขิงที่ได้รับความนิยมในรัชสมัยพระบาทสมเด็จพระจุลจอมเกล้าเจ้าอยู่หัว ตัวอาคารตกแต่งด้วยไม้แกะสลักลายดอกไม้และกระจกสีทั้งอาคาร

## อ้างอิง

## แหล่งข้อมูลอื่น

หมวดหมู่:ก่อตั้งในมณฑลกรุงเทพในปี พ.ศ. 2447
อภิเศกดุสิต
เซียวฮื้อยี้ (ตัวละคร)

**เซียวฮื่อยี้** เป็นตัวละครในโก้วเล้ง มีลักษณะเป็นเด็กหนุ่มที่เก่ง ฉลาด ความจำเป็นเลิศ  เขาเติบโตโดยการเลี้ยงดูของ 5 คนโฉด คือ โต่วซัวะ  ฮาฮายี้ ลี้ตั่วฉุ่ย ตู้เกียวเกียว และ อิมเก้าฮิว และได้รับการดูแลโดยหมอบ้วงฉุนแซ เซียวฮื้อยี้จึงเป็นคนที่ทันคน ผู้ที่นำเขามาที่หุบเขาคนโฉดคือ อี่น่ำเทียน แต่ไม่ทราบว่าภายหลัง หลังจากเล่มที่ 48 ภาคแค้นอี่น่ำเทียนเป็นต้นไปเขากลายเป็นคนหัวช้า

หมวดหมู่:ตัวละครในนิยายกำลังภายใน
รีฟลักซ์ สัพเพรสแซนต์

**รีฟรักซ์ สัพเพรสแซนต์** () เป็นยาที่ใช้ระงับสำลักในหลอดอาหาร (oesophageal reflux) ในบางตำรับมียาลดกรดเพื่อป้องกันหลอดอาหาร (oesophagus) จากการทำลายของกรด ยาพวกนี้มี 2 กลุ่มคือ
* โปรไคนิติก เอเจนต์ (prokinetic agent)
* แอนตี้โดพามิเนอร์จิก (antidopaminergic)

หมวดหมู่:ยา
แอมโมเนียมคาร์บอเนต

**แอมโมเนียมคาร์บอเนต** () เป็นเกลือชนิดหนึ่ง และมีสูตรโครงสร้าง (NH4)2CO3 เมื่อแอมโมเนียมคาร์บอเนตสลายตัวจะให้แอมโมเนียมไบคาร์บอเนต และแอมโมเนีย:
: (NH4)2CO3 &rarr; NH4HCO3 + NH3

## อ้างอิง

หมวดหมู่:สารประกอบแอมโมเนียม
หมวดหมู่:คาร์บอเนต
ไฮโดรทัลไซต์

**ไฮโดรทัลไซต์** () เป็นยาลดกรดชนิดหนึ่ง 

ไฮโดรทัลไซต์มีสารเคมี (Mg6Al2 (CO3) (OH) 16 · 4 (H2O) ; Talcid&reg;) เมื่ออยู่ในกระเพาะจะเกิดปฏิกิริยาดังนี้

* Mg6Al2 (CO3) (OH) 16 · 4 (H2O + 18HCl &rarr;&rarr;2AlCl<sub>3</sub>+ 6MgCl<sub>2</sub>+ 21H2O + CO2 (gas)

## อ้างอิง

หมวดหมู่:แร่แมกนีเซียม
หมวดหมู่:แร่อะลูมิเนียม
หมวดหมู่:ยาลดกรด
ยาแก้ท้องอืด

**ยาระงับการเกิดก๊าซในทางเดินอาหาร** () เป็นยาที่ใช้บรรเทาหรือป้องกันก๊าซส่วนเกินในลำไส้เล็กแฟลตูเลนซ์ (flatulence)

## กลไกการออกฤทธิ์
* การบรรเทาการเกิดก๊าซไซเมตทิโคน (simethicone) เป็นยาต้านการเกิดโฟมโดยการทำให้ฟองเล็กๆ รวมกันเป็นฟองใหญ่
แล้วก๊าซฟองใหญ่ก็จะลอยตัวไปตามทางเดินอาหารและออกทางปากโดยการเรอ (burping)
* การป้องกันการเกิดก๊าซในทางเดินอาหาร คือใช้ยาประเภทเอ็นไซม์อาหารเสริม (dietary supplement)
เพื่อช่วยให้อาหารย่อยก่อนที่อาหารจะถูกแบคทีเรียในลำไส้ใหญ่หมักและเกิดก๊าซ

## ยาระงับการเกิดก๊าซในทางเดินอาหารได้แก่
### ยาต้านการเกิดฟอง (Antifoaming Agents)
* ไซเมตทิโคน (Simethicone)

### เอ็นไซม์อาหารเสริม (Enzyme-based Dietary Supplements)
* อาหารเสริมบีโน (Beano (dietary supplement) )
* แลคเตส (Lactase-brand Lactaid)

## แหล่งข้อมูลอื่น
* USP Drug Information on Simethicone
* Beano website
* Lactaid website

หมวดหมู่:ยา
พันธสัญญาเดิม

**พันธสัญญาเดิม** () เป็นศัพท์ศาสนาคริสต์ใช้เรียกคัมภีร์ฮีบรู ซึ่งเป็นชุดคัมภีร์ของชาววงศ์วานอิสราเอลโบราณ ที่รวมกันเป็นส่วนแรกของคัมภีร์ไบเบิลในศาสนาคริสต์ จำนวนหนังสือในพันธสัญญาเดิมจะแตกต่างกันตามแต่ละนิกายในศาสนาคริสต์ นิกายโปรเตสแตนต์ยอมรับเฉพาะหนังสือ 24 เล่มในคัมภีร์ทานัคว่าเป็นพันธสัญญาเดิม แต่แบ่งใหม่เป็น 39 เล่ม ส่วนนิกายโรมันคาทอลิก อีสเทิร์นออร์ทอดอกซ์ คอปติกออร์ทอดอกซ์ และคริสตจักรแห่งเอธิโอเปีย มีจำนวนหนังสือที่รับเข้าในสารบบพันธสัญญาเดิมของตนมากกว่า

## รายชื่อหนังสือในภาคพันธสัญญาเดิม
คัมภีร์ไบเบิลภาคพันธสัญญาเดิม แบ่งหนังสือออกเป็น 5 หมวดใหญ่ ได้แก่
# **หมวด[[โทราห์|เบญจบรรณ]]** (Pentateuch) มี 5 เล่ม ประกอบด้วย ปฐมกาล อพยพ เลวีนิติ กันดารวิถี และเฉลยธรรมบัญญัติ เป็นเรื่องเกี่ยวกับการสร้างทรงสร้างของพระเจ้า บรรพชนของชนชาติอิสราเอล เรื่องของพระบัญญัติ และพิธีการต่าง ๆ ของชาวอิสราเอล เป็นสำคัญ ศาสนายูดาห์เรียกคัมภีร์ในหมวดนี้ว่า โทราห์ (Torah) 
# **หมวดประวัติศาสตร์** (Historical books) มี 12 เล่ม ประกอบด้วย โยชูวา ผู้วินิจฉัย นางรูธ 1-2ซามูเอล 1-2พงศ์กษัตริย์ 1-2พงศาวดาร เอสรา เนหะมีย์ และเอสเธอร์ ว่าด้วย พงศาวดารของชนชาติอิสราเอล ตั้งแต่การตั้งรกราก จนถึงก่อนพระเยซูประสูติ
# **หมวดปรีชาญาณ** (Wisdom books) มี 5 เล่ม ประกอบด้วย โยบ สดุดี สุภาษิต ปัญญาจารย์ และบทเพลงซาโลมอน ว่าด้วย บทสรรเสริญพระเจ้าและหนุนใจอิสราเอล ในรูปแบบโคลงกลอนสมัยก่อนคริสตกาล
# **หมวด[[ผู้เผยพระวจนะใหญ่]]** (Major prophets) มี 5 เล่ม ประกอบด้วย อิสยาห์ เยเรมีห์ บทเพลงคร่ำครวญ เอเสเคียล และดาเนียล ว่าด้วย ข้อเขียนของผู้เผยพระวจนะที่ศาสนายูดาห์นับถือเป็นผู้เผยพระวจนะคนสำคัญและมักอ้างถึงบ่อย
# **หมวด[[ผู้เผยพระวจนะน้อย]]** (Minor prophets) มี 12 เล่ม ประกอบด้วยโฮเชยา โยเอล อาโมส โอบาดีย์ โยนาห์ มีคา นาฮูม ฮาบากุก เศฟันยาห์ ฮักกัย เศคาริยาห์ และมาลาคี ว่าด้วย ข้อเขียนของผู้เผยพระวจนะที่มีการบันทึกไม่มากเท่ากับผู้เผยพระวจนะใหญ่

มีข้อน่าสังเกตว่าคัมภีร์ไบเบิลในภาคพันธสัญญาเดิม ต้นฉบับเขียนด้วยภาษาฮีบรูเป็นส่วนใหญ่ ดังนั้นชื่อของบุคคลหรือสถานที่ในพันธสัญญาเดิมที่ปรากฏในฉบับแปลตรงหรือฉบับแปลต่อ มักอ้างภาษาฮีบรูบ่อยครั้ง เพื่อให้สามารถเข้าใจความหมายของเนื้อหาในพระคัมภีร์ชัดเจนยิ่งขึ้น

 
ภาพ:Köln-Tora-und-Innenansicht-Synagoge-Glockengasse-040.JPG| โทราห์ ในม้วนผ้าขนาดใหญ่ เมื่ออ่านต้องหมุนเพื่อคลี่จากม้วนขวาไปเก็บม้วนซ้าย 
ภาพ:Targum.jpg| ส่วนหนึ่งจาก ต้นฉบับภาษาฮีบรู ในคริสต์ศตวรรษที่ 11 
ภาพ:Penteteuch.jpg| ภาพขยาย ส่วนหนึ่งของ เบญจบรรณ 
ภาพ:Biblicky kanon.png| ลำดับหนังสือในพันธสัญญาเดิม 
ภาพ:Gutenberg bible Old Testament Epistle of St Jerome.jpg|ฉบับ Gutenberg แสดงให้เห็นการวาดสีประกอบหนังสือในยุคกลาง 
ภาพ:God2-Sistine Chapel.png| ภาพ God creates Adam โดย Michelangelo กล่าวถึงเหตุการณ์ทรงสร้างมนุษย์ ในพระธรรมปฐมกาล ของพันธสัญญาเดิม 
 

### รายชื่อหนังสือ



## เชิงอรรถ

## อ้างอิง

## บรรณานุกรม
* 
* 

## ดูเพิ่ม
* คัมภีร์ไบเบิล
** พันธสัญญาใหม่
โดพามีน

**โดพามีน** () เป็นสารประกอบอินทรีย์ในกลุ่มเดียวกัน แคทิคอลลามีน และ เฟนเอทิลเอมีน ซึ่งมีความสำคัญกับสมองและร่างกาย ซื่อโดพามีน ได้จากโครงสร้างทางเคมี ซึ่งสังเคราะห์โดยการเปลี่ยนหมู่กรดอินทรีย์ของ L-DOPA ( L-3,4-dihydroxyphenylalanine**)** ให้เป็นหมู่อะมิโน ซึ่งเป็นสารเคมีที่ผลิตขึ้นในสมองและไต และพบว่าพืชและสัตว์บางชนิดก็สามารถสังเคราะห์ได้เช่นกัน

ในสมอง โดพามีนทำหน้าที่เป็นสารสื่อประสาท (neurotransmitter) คอยกระตุ้น ตัวรับโดพามีน (dopamine receptor) โดพามีนทำหน้าที่เป็นฮอร์โมนประสาท (neurohormone) ที่หลั่งมาจากสมองส่วนไฮโปทาลามัส (hypothalamus) หน้าที่หลักของฮอร์โมนตัวนี้คือยับยั้งการหลั่งโปรแลคติน (prolactin) จากต่อมใต้สมองส่วนหน้า (anterior pituitary)

โดพามีนสามารถใช้เป็นยา ซึ่งมีผลต่อระบบประสาทซิมพาเทติก (sympathetic nervous system) โดยมีผลลัพธ์คือ อัตราการเต้นของหัวใจเพิ่มขึ้น แรงดันโลหิตเพิ่มขึ้น อย่างไรก็ตาม เมื่อโดพามีนไม่สามารถผ่านโครงสร้างกั้นระหว่างเลือดและสมอง (blood-brain barrier) โดพามีนที่ใช้เป็นยา จะไม่มีผลโดยตรงต่อระบบประสาทส่วนกลาง การเพิ่มปริมาณของโดพามีนในสมองของผู้ป่วยที่เป็นโรคต่างๆ เช่น พาร์คินสัน สามารถให้สารตั้งต้นแบบสังเคราะห์แก่โดพามีน เช่น L-DOPA เพื่อให้สามารถผ่านโครงสร้างกั้นระหว่างเลือดและสมองได้

โดพามีนเป็นสารสื่อประสาทกลุ่มแคทีโคลามีน (catecholamines) ที่สร้างมาจากกรดอะมิโนไทโรซีน (tyrosine) โดยอาศัยการทำงานของเอนไซม์ไทโรซีนไฮดรอกซิเลส (tyrosine hydroxylase) ในสมอง มีปริมาณโดพามีนประมาณร้อยละ 80 ของสารกลุ่มแคทีโคลามีนที่ถูกสร้างขึ้นทั้งหมด นอกจากนี้โดพามีนยังจัดเป็นนิวโรฮอร์โมน (neurohormone) ที่หลั่งจากสมองส่วนไฮโปธาลามัส ซึ่งทำหน้าที่ยับยั้งการหลั่งโปรแลกตินจากกลีบส่วนหน้าของต่อมพิทูอิตารี

เมื่อโดพามีนถูกปลดปล่อยจากเซลล์ประสาทโดพามีนแล้ว จะมีผลต่อสมองส่วนต่างๆ ในหลายด้าน ซึ่งได้แก่
# วิถีไนโกรสไตรตาล (nigrostriatal)
# วิถีมีโซลิมบิค (mesolimbic)
# วิถีมีโซคอร์ติคอล (mesocortical)
# วิถีทูเบอโรอินฟันดิบิวลาร์ (tuberoinfundibular)
โดพามีนออกฤทธิ์ผ่านตัวรับโดพามีนที่เป็นโปรตีนซึ่งอยู่บนเยื่อหุ้มเซลล์ ตัวรับโดพามีนทุกชนิดจัดอยู่ในกลุ่มตัวรับที่จับอยู่กับโปรตีนจี (G-protein-coupled receptor)

โดพามีนที่ถูกปลดปล่อยออกมาที่ไซแนปติกเคล็ฟท์ (synaptic cleft) แล้วอาจถูกทำลายได้ 3 วิธี คือ
# ดูดกลับเข้าเซลล์โดยโดพามีนทรานสปอตเตอร์ (dopamine transporter; DAT)
# ถูกเอนไซม์ทำลาย
# เกิดการแพร่

## Major Dopamine Pathways
* mesocortical pathway
* mesolimbic pathway
* nigrostriatal pathway
* tuberoinfundibular pathway

## อ้างอิง

## แหล่งข้อมูล
* 

หมวดหมู่:ยาหลักขององค์การอนามัยโลก
หมวดหมู่:ยา
หมวดหมู่:สารสื่อประสาท
หมวดหมู่:ฟีนอล
หมวดหมู่:เอมีนปฐมภูมิ
แอนตี้โดพามิเนอร์จิก

**แอนตี้โดพามิเนอร์จิก** () เป็นยาที่ออกฤทธิ์ป้องกันหรือต้านการทำงานของ โดพามีน (dopamine)

## ดูเพิ่ม

* โดพามีน แอนตาโกนิสต์ (Dopamine antagonist)

อแนตี้โดพามิเนอร์จิก
ยายับยั้งการหลั่งกรด

**** () เป็นกลุ่มของยาที่มีฤทธิ์ลดการผลิตกรดในกระเพาะอาหารได้อย่างต่อเนื่องยาวนาน ยากลุ่มนี้มีฤทธิ์ทางยาที่ใกล้เคียงกับยาอีกกลุ่มแต่ออกฤทธิ์ต่างกันเล็กน้อยเรียกว่า H<sub>2</sub>-รีเซพเตอร์ แอนตาโกนิสต์ ยาพวกนี้มีใช้กันอย่างแพร่หลายเนื่องจากมีคุณภาพสูงและปลอดภัย ตามโครงสร้างทางเคมียาเหล่านี้จะเป็นสารเคมีในกลุ่มเบนซิมิดาโซล (benzimidazole)

## ยากลุ่มนี้ใช้ในโรคดังนี้
* อาการอาหารไม่ย่อย (dyspepsia)
* แผลในกระเพาะอาหาร (peptic ulcer disease (PUD))
* ซอลลิงเกอร์-เอลลิสัน ซินโดรม (Zollinger-Ellison syndrome)
* โรคสำลักในหลอดอาหาร (gastroesophageal reflux disease-GORD/GERD)
* ป้องกันความเครียดที่ทำให้ กระเพาะอาหารอักเสบ (gastritis)
* แกซตริโนมา (gastrinoma) และการหลั่งกรดมากเกินไป

## ยาในกลุ่ม
* โอมีปราโซล (Omeprazole-brand names: Losec®, Prilosec®) 
* แลนโซปราโซล (Lansoprazole-brand names: Prevacid®, Zoton®)
* อีโซเมปราโซล (Esomeprazole-brand names: Nexium®)
* แพนโตพาโซล (Pantoprazole-brand names: Protonix®, Somac®, Pantoloc®)
* ราบีปราโซล (Rabeprazole-brand names: Aciphex®, Pariet®)

## อ้างอิง
* Katzung, Bertram G. Basic and Clinical Pharmacology, 9th ed. (2004). ISBN 0-07-141092-9
* Rossi S (Ed.) (2004). *Australian Medicines Handbook 2004*. Adelaide: Australian Medicines Handbook. ISBN 0-9578521-4-2
* Laheij RJF, Sturkenboom MCJM, Hassing R-J, Dieleman J, Stricker BHC, Jansen JBMJ, (2004). Risk of Community-Acquired Pneumonia and Use of Gastric Acid&#8211;Suppressive Drugs. *[[JAMA]]* **292** (16) , 1955-1960

*
ยับยั้งการขับโปรตอน
เบนซิมิดาโซล

**เบนซิมิดาโซล**

ชื่อเคมีเบนซิมิดาโซล

สูตรเคมีC7H6N2

มวล โมเลกุล118.05 g/mol

จุดหลอมเหลว170 - 172&nbsp;°C

จุดเดือด> 360&nbsp;°C

CAS number51-17-2

SMILESC1(NC=N2)=C2C=CC=C1

Chemical structure of benzimidazole



**เบนซิมิดาโซล**(อังกฤษ:Benzimidazole) เป็นสารประกอบอินทรีย์เฮเตอโรไซคลิก(heterocyclic) อะโรมาติก เป็นสารเคมีที่ใช้ทำยากำจัดเชื้อรา  (parasiticide)

## ดูเพิ่ม
* อิมิดาโซล (Imidazole)เป็นอะนาลอกที่ไม่มี เบนซีน (benzene)
* อินโดล (Indole)เป็นอะนาลอกที่ไม่มีไนโตรเจน ในตำแหน่งที่ 3.
* พูรีน (Purine)เป็นอะนาลอกที่มีไนโตรเจน2 อะตอม
* Simple aromatic rings

## อ้างอิง

หมวดหมู่:พิวรีน
หมวดหมู่:เบนซิมิดาโซล
อิมิดาโซล

**อิมิดาโซล** () เป็นสารประกอบอินทรีย์ประเภทเฮเตอโรไซคลิก อะโรมาติก  **อิมิดาโซล**จัดเป็นอัลคะลอยด์ ระบบวงแหวนมีความสำคัญต่อโครงสร้างทางชีวภาพเช่น ฮีสติดีน และ ฮีสตามีน

## อ้างอิง

หมวดหมู่:สารประกอบอะโรมาติก
หมวดหมู่:แอลคาลอยด์
หินเหล็กไฟ

**หินเหล็กไฟ** อาจหมายถึง
* **[[หินเหล็กไฟ (หิน)|หินเหล็กไฟ]]** (flint) หินชั้นเนื้อแน่นชนิดหนึ่ง มีสีเข้ม
* **[[เขาหินเหล็กไฟ]]** ภูเขาในจังหวัดประจวบคีรีขันธ์
* **[[ตำบลหินเหล็กไฟ (อำเภอคูเมือง)|ตำบลหินเหล็กไฟ]]** อำเภอคูเมือง จังหวัดบุรีรัมย์
* **[[ตำบลหินเหล็กไฟ (อำเภอหัวหิน)|ตำบลหินเหล็กไฟ]]** อำเภอหัวหิน จังหวัดประจวบคีรีขันธ์
* **[[หิน เหล็ก ไฟ]]** กลุ่มดนตรีสัญชาติไทย และอัลบั้มเพลงชุดแรกของกลุ่มดนตรีนี้